pythainlp/thai-wiki-dataset-v3 huggingface dataset:
แฮลิอูโปลิส

แฮลิอูโปลิส (Ἡλιούπολις|Hēlioúpοlis|เมืองแห่งดวงอาทิตย์; I͗wnw, Iunu หรือ 𓉺𓏌𓊖; I͗wnw,  'เสาหิน'; ⲱⲛ) เป็นนครที่สำคัญของอียิปต์โบราณ เป็นเมืองหลักของเขตปกครองที่สิบสามหรือเขตปกครองแห่งแฮลิอูโปลิสของอียิปต์ล่าง และเป็นศูนย์กลางทางศาสนาที่สำคัญ ปัจจุบันตั้งอยู่ในเมืองอัยน์ชัมส์ ชานเมืองทางตะวันออกเฉียงเหนือของกรุงไคโร
แฮลิอูโปลิสเป็นหนึ่งในเมืองที่เก่าแก่ที่สุดของอียิปต์โบราณ ซึ่งถูกครอบครองตั้งแต่ช่วงสมัยก่อนราชวงศ์ มันขยายตัวอย่างมากภายใต้สมัยราชอาณาจักรเก่าและสมัยราชอาณาจักรกลาง แต่ปัจจุบันส่วนใหญ่ของเมืองถูกทำลาย ชิ้นส่วนของวิหารและอาคารอื่น ๆ ถูกนำไปใช้ใหม่เพื่อสร้างกรุงไคโรในยุคกลาง ข้อมูลส่วนใหญ่เกี่ยวกับเมืองโบราณนี้มาจากบันทึกที่ยังหลงเหลืออยู่
ส่วนที่หลงเหลือที่สำคัญของเมืองแฮลิอูโปลิสคือ เสาโอเบลิสก์ของวิหารแห่งรา-อาตุมที่โปรดให้สร้างโดยฟาโรห์เซนุสเรตที่ 1 จากราชวงศ์ที่สิบสองแห่งอียิปต์ และซากวิหารก็คงอยู่ในตำแหน่งเดิม ซึ่งในปัจจุบันวิหารดังกล่าวอยู่ในอัล-มาซัลลา เขตอัล-มาตารัยยาห์ กรุงไคโร  เสาโอเบลิสก์เป็นเสาหินแกรนิตสีแดงความสูง 21 เมตร (69 ฟุต) มีน้ำหนัก 120 ตัน (240,000 ปอนด์) และเชื่อกันว่าเป็นเสาโอเบลิสก์ที่เก่าแก่ที่สุดในโลกที่ยังหลงเหลืออยู่ ชาวโรมันนำเสาโอเบลิสก์แห่งมอนเตซิโตริโอไปยังกรุงโรมภายใต้การนำของจักรพรรดิเอากุสตุส ซึ่งยังคงหลงเหลืออยู่ เสาโอเบลิสก์ขนาดเล็กสองเสาที่เรียกว่า เข็มแห่งคลีโอพัตรา ก็ถูกค้นย้ายไปยังเมืองลอนดอนและนิวยอร์กเช่นกัน
==ชื่อ==
แฮลิอูโปลิสเป็นชื่อที่แผลงเป็นละตินจากชื่อภาษากรีกโบราณว่า Hēlioúpolis (Ἡλιούπολις) หมายถึง "เมืองแห่งดวงอาทิตย์" เฮลิออส เทพที่เป็นบุคลาธิษฐานของดวงอาทิตย์ เป็นเทพที่ชาวกรีกระบุเทียบกับราและอาตุม เทพเจ้าอียิปต์ที่มีลัทธิหลักบูชาในเมืองนี้
ชื่อดั้งเดิมของเมืองนี้คือ I͗wnw ("เสาหิน") ซึ่งไม่ทราบรูปสะกดที่แท้จริง เนื่องจากชาวอียิปต์โบราณบันทึกเฉพาะรูปพยัญชนะ รูปทับศัพท์ของนักนักอียิปต์วิทยาคือ Iunu แต่ในภาษาฮีบรูไบเบิลปรากฏเป็น ʾŌn (, ) และ ʾĀwen  ทำให้นักวิชาการบางส่วนสร้างรูปสะกดใหม่เป้น *ʔa:wnu บางทีจาก /ja:wunaw/ ในแบบเก่า นอกจากนี้ยังพบรูปแบบในรูปของ Awnu และ Annu ชื่อที่อยู่รอดในภาาษาคอปติกคือ  Ōn
ชื่อเมืองนี้ปรากฏในPyramid Texts ของราชอาณาจักรเก่าแห่งอียิปต์ ในชื่อ "บ้านเรือนของรา" (House of Ra)
== อ้างอิง ==
===บรรณานุกรม===
Allen, James P. 2001. "Heliopolis". In The Oxford Encyclopedia of Ancient Egypt, edited by Donald Bruce Redford. Vol. 2 of 3 vols. Oxford, New York, and Cairo: Oxford University Press and The American University in Cairo Press. 88–89
Bilolo, Mubabinge. 1986. Les cosmo-théologies philosophiques d'Héliopolis et d'Hermopolis. Essai de thématisation et de systématisation, (Academy of African Thought, Sect. I, vol. 2),  Kinshasa–Munich 1987;  new ed., Munich-Paris, 2004.
Reallexikon der Ägyptischen Religionsgeschichte - Hans Bonnet
Collier, Mark and Manley, Bill. How to Read Egyptian Hieroglyphs: Revised Edition. Berkeley: University of California Press, 1998.
The Routledge Dictionary of Egyptian Gods and Goddesses, George Hart 
Redford, Donald Bruce. 1992. "Heliopolis". In The Anchor Bible Dictionary, edited by David Noel Freedman. Vol. 3 of 6 vols. New York: Doubleday. 122–123
==แหล่งข้อมูลอื่น==
Obelisk of Psametik II from Heliopolis, removed and  reerected by Augustus in Rome
สโมสรฟุตบอลสมุทรปราการ ซิตี้ ในฤดูกาล 2565–2566

การแข่งขันฟุตบอลของสโมสรฟุตบอลสมุทรปราการ ซิตี้ ในฤดูกาล 2565–2566 เป็นฤดูกาลที่ 4 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2
== ผู้เล่น ==
== การซื้อ-ขายนักเตะ ==
=== ก่อนเปิดฤดูกาล ===
==== เข้า ====
==== ออก ====
=== ระหว่างฤดูกาล ===
==== เข้า ====
==== ออก ====
== นัดกระชับมิตร ==
=== ก่อนเปิดฤดูกาล ===
=== ระหว่างฤดูกาล ===
== การแข่งขัน ==
=== ภาพรวม ===
=== ไทยลีก 2 ===
==== ตารางคะแนน ====
==== สถิติผลการแข่งขันในลีก ====
==== ผลการแข่งขันในลีกตามสัปดาห์ ====
==== แมตช์ ====
=== ช้าง เอฟเอคัพ ===
=== รีโว่ คัพ ===
== สถิติ ==
=== การลงเล่นและประตู ===
|-
! colspan="14" style="background:#dcdcdc; text-align:center"|ผู้รักษาประตู
|-
! colspan="14" style="background:#dcdcdc; text-align:center"|กองหลัง
|-
! colspan="14" style="background:#dcdcdc; text-align:center"|กองกลาง
|-
! colspan="14" style="background:#dcdcdc; text-align:center"|กองหน้า
|-
! colspan="14" style="background:#dcdcdc; text-align:center"|ผู้เล่นที่เคยลงเล่นให้กับสโมสรแต่ย้ายออกไปแล้ว
|}
=== ผู้ทำประตู ===
ผู้เล่นที่ย้ายออกจากสโมสรระหว่างฤดูกาล.
=== คลีนชีตส์ ===
{|class="wikitable" style="text-align: center;"
|-
!หมายเลข
!ชื่อ
!ไทยลีก 2
!เอฟเอคัพ
!ลีกคัพ
!รวม
!นัดที่ลงเล่น
|-
|1
|align=left| ศุภวัฒน์ โยคะกุล
|2
|1
|0
|3
|11
|-
|18
|align=left| ทัตพิชา อักษรศรี
|7
|0
|0
|7
|26
|-
|52
|align=left| ณัฐพล ขันจำนงค์
|0
|0
|0
|0
|0
|-
|80
|align=left| รัชพล น้ำทอง
|1
|0
|0
|1
|3
|-
!colspan=2|รวม!!10!!1!!0!!11!!40
|}
== อ้างอิง ==
2565–66
ส
แอมีร์แอบบอส โฮเวย์ดา

แอมีร์แอบบอส โฮเวย์ดา (امیرعباس هویدا; 18 กุมภาพันธ์ พ.ศ. 2462 – 7 เมษายน พ.ศ. 2522) เป็นนายกรัฐมนตรีอิหร่านคนที่ 42 ในสมัยราชวงศ์ปาห์ลาวีที่ดำรงตำแหน่งระหว่าง พ.ศ. 2508 ถึง พ.ศ. 2521 เป็นนายกรัฐมนตรีอิหร่านที่รั้งตำแหน่งนานที่สุดในประวัติศาสตร์อิหร่าน นอกจากนี้เขายังเคยดำรงตำแหน่งรองนายกรัฐมนตรีและรัฐมนตรีคลัง
เขาถูกปลดออกจากตำแหน่งในประมาณเดือนพฤศจิกายน พ.ศ. 2521 และถูกจับกุมในปีเดียวกันโดยรัฐบาลทหารของพระเจ้าชาห์ และในที่สุดก็ถูกประหารชีวิตทันทีหลังการปฏิวัติอิหร่านเมื่อวันที่ 7 เมษายน พ.ศ. 2522 ฐาน "ทำสงครามต่อพระเจ้า" และ "เผยแพร่การทุจริตบนโลก"
== อ้างอิง ==
บุคคลที่เกิดในปี พ.ศ. 2462
บุคคลที่เสียชีวิตในปี พ.ศ. 2522
นักการเมืองอิหร่าน
การปฏิวัติอิหร่าน
ผู้นำในสงครามเย็น
ราชวงศ์ปาห์ลาวี
วิลลี ชโตฟ

วิลลี ชโตฟ (Willi Stoph) เป็นนักการเมืองและวิศวกรชาวเยอรมัน ดำรงตำแหน่ หัวหน้ารัฐบาลของประเทศเยอรมนีตะวันออกระหว่างปี 1964 ถึง 1973 ต่อมาได้เป็นประมุขแห่งรัฐคนที่สามของประเทศในปี 1973 และกลับมาดำรงตำแหน่งประธานสภารัฐมนตรีอีกครั้งระหว่างปี 1976 ถึง 1989 นอกจากนี้ยังเคยดำรงตำแหน่งอื่นอย่างรัฐมนตรีว่าการกระทรวงกลาโหม และรัฐมนตรีว่าการกระทรวงมหาดไทย
ชโตฟเกิดในกรุงเบอร์ลินเมื่อปี 1914 บิดาของเขาเสียชีวิตในสงครามโลกครั้งที่หนึ่ง ชโตฟเข้าร่วมกับสันนิบาตยุวชนคอมมิวนิสต์เยอรมัน (KJVD) ในปี 1928 และต่อมาก็เข้าร่วมพรรคคอมมิวนิสต์เยอรมนีในปี 1931 นอกจากนี้ เขายังเคยเป็นทหารบกในแวร์มัคท์ระหว่างปี 1935 ถึง 1937 และเข้าประจำการอีกครั้งระหว่างปี 1940 ถึง 1945 โดยได้รับกางเขนเหล็กชั้นที่สองและได้รับยศสิบเอก (Unteroffizier)
ภายหลังสงครามยุติ ชโตฟก็ทำงานร่วมกับพรรคเอกภาพสังคมนิยมที่อยู่ภายใต้กาครอบงำของนักคอมมิวนิสต์ และได้เป็นกรรมการบริหารพรรคในปี 1947 ต่อมาเมื่อสถาปนาประเทศเยอรมนีตะวันออกในปี 1949 ชโตฟก็ได้ดำรงตำแหน่งสมาชิกคณะกรรมการกลางของพรรคเอกภาพสังคมนิยมเยอรมนี และเป็นสมาชิกหอประชาชนในปี 1950 จากนั้นได้เป็นรัฐมนตรีว่าการกระทรวงมหาดไทยในปี 1952 และเป็นรัฐมนตรีว่าการกระทรวงกลาโหมในปี 1956
==อ้างอิง==
หัวหน้ารัฐบาลเยอรมนีตะวันออก
บุคคลจากเบอร์ลิน
ฮาระ ทากาชิ

ฮาระ ทากาชิ (, 15 มีนาคม ค.ศ. 1856 – 4 พฤศจิกายน ค.ศ. 1921) เป็นนักการเมืองญี่ปุ่น และนายกรัฐมนตรีแห่งจักรวรรดิญี่ปุ่น ตั้งแต่ปี ค.ศ. 1918 ถึง ค.ศ. 1921 โดยเขาได้ดำรงตำแหน่งเป็นนายกรัฐมนตรีญี่ปุ่นในช่วงสุดท้ายของสงครามโลกครั้งที่หนึ่ง
==แหล่งข้อมูลอื่น==
Hara Kei Memorial Hall
Tsuyoshi Masuda, Takashi Hara and China, part 1
Tsuyoshi Masuda, Takashi Hara and China, part 2
บุคคลที่เกิดในปี พ.ศ. 2399
บุคคลที่เสียชีวิตในปี พ.ศ. 2464
นายกรัฐมนตรีญี่ปุ่น
นักการเมืองญี่ปุ่น
บุคคลในยุคเมจิ
นายกรัฐมนตรีญี่ปุ่นที่ถูกลอบสังหาร
ศิษย์เก่าจากมหาวิทยาลัยโตเกียว
บุคคลจากโมริโอกะ
อะเลคซันดร์ บอร์ตนิคอฟ

อะเลคซันดร์ วาซีลเยวิช บอร์ตนิคอฟ (Алексaндр Васильевич Бoртников; เกิดเมื่อ 15 พฤศจิกายน พ.ศ. 2494) เป็นเจ้าหน้าที่ข่าวกรองของรัสเซียซึ่งดำรงตำแหน่งผู้อำนวยการสำนักข่าวกรองแห่งสหพันธ์ หรือ "เอฟเอสบี (FSB)" ซึ่งเป็นหน่วยต่อต้านก่อการร้ายของรัสเซียมาตั้งแต่ปี พ.ศ. 2551 เขาเป็นหนึ่งในสมาชิกที่มีอำนาจมากที่สุดของกลุ่มไซโลวิคของวงในตัวจริงและท่อน้ำเลี้ยงของประธานาธิบดีวลาดีมีร์ ปูติน
== อ้างอิง ==
นักการเมืองรัสเซีย
บุคคลที่เกิดในปี พ.ศ. 2494
ทหารชาวรัสเซีย
โทโชไดจิ

โทโชไดจิ หรือ วัดโทโชได  คือวัดพุทธมหายานนิกายริชชู ตั้งอยู่ในเมืองนาระ จังหวัดนาระ ประเทศญี่ปุ่น ก่อตั้งในปี พ.ศ. 1302 ในสมัยนาระ โดยพระภิกษุเจียนเจินสมัยราชวงศ์ถังของจีน (หรือ กันจิน ในภาษาญี่ปุ่น) และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม "อนุสรณ์สถานทางประวัติศาสตร์นาระโบราณ" เมื่อ พ.ศ. 2541 มรดกโลกโดยองค์การยูเนสโก
==ประมวลภาพ==
==อ้างอิง==
== แหล่งข้อมูลอื่น ==
Toshodaii Temple, from The Official Nara Travel Guide 
Toshodaiji Temple Guide GoJapanGo
แหล่งมรดกโลกทางวัฒนธรรม
แหล่งมรดกโลกในประเทศญี่ปุ่น
วัดในนาระ
สถานีรถไฟยามาโตะ-ไซไดจิ

สถานีรถไฟยามาโตะ-ไซไดจิ หรือ สถานีรถไฟไซไดจิ (; Yamato-Saidaiji Station) เป็นสถานีรถไฟบริเวณชานเมืองนครนาระ จังหวัดนาระ ประเทศญี่ปุ่น บริหารโดยบริษัทรถไฟคินเท็ตสึ
สถานีเป็นชุมทางรถไฟสี่ทิศทาง ได้แก่ สายนาระจากโอซากะทางทิศตะวันตก และนาระทางทิศตะวันออก สายเกียวโต จากเกียวโตทางทิศเหนือ และสายคาชิฮาระ จากคาชิฮาระทางทิศใต้
== เหตุการณ์สำคัญ ==
วันที่ 8 กรกฎาคม พ.ศ. 2565 ชินโซ อาเบะ อดีตนายกรัฐมนตรีญี่ปุ่นและสมาชิกสภาผู้แทนราษฎร ถูกลอบสังหารในงานกิจกรรมทางการเมืองนอกสถานี
== อ้างอิง ==
== แหล่งข้อมูลอื่น ==
สถานีรถไฟในจังหวัดนาระ
สิ่งก่อสร้างตั้งแต่ พ.ศ. 2457
สิ่งก่อสร้างในนาระ
อูยองอู ทนายอัจฉริยะ

อูยองอู ทนายอัจฉริยะ (; ) เป็นละครชุดทางโทรทัศน์เกาหลีใต้ นำแสดงโดย พัก อึน-บิน แสดงเป็น อู ย็อง-อู ทนายความที่มีออทิซึมสเปกตรัมทำงานให้แก่บริษัทกฎหมายขนาดใหญ่ ไอคิวของเธอสูงและมีความทรงจำเป็นเลิศ แต่อีคิวและความสามารถด้านการเข้าสังคมนั้นต่ำ ร่วมนำแสดงโดย คัง แท-โอ และ คัง กี-ย็อง แสดงเป็น อี จุน-โฮ และ ช็อง มย็อง-ซ็อก ตามลำดับ ออกอากาศทางอีเอ็นเอ ตั้งแต่วันที่ 29 มิถุนายน จนถึง 18 สิงหาคม ค.ศ. 2022 ทุกวันพุธและวันพฤหัสบดี เวลา 21:00 น. ถึง 22:00 น. (ตามเวลาท้องถิ่น) และเผยแพร่ทางเน็ตฟลิกซ์ในบางภูมิภาค
ในเดือนสิงหาคม ค.ศ. 2022 มีการยืนยันการผลิตฤดูกาลที่สองของละครชุดโดยคาดการณ์ว่าจะเผยแพร่ใน ค.ศ. 2024
อูยองอู ทนายอัจฉริยะ เป็นรายการโทรทัศน์ที่ได้รับเรตติงสูงที่สุดในประวัติศาสตร์ของอีเอ็นเอ โดยในตอนสุดท้ายวัดเรตติงผู้รับชมทั่วประเทศได้ 17.5% ทำให้ อูยองอู ทนายอัจฉริยะ เป็นละครโทรทัศน์เกาหลีลำดับที่ 6 ที่ได้รับเรตติงมากที่สุดโดยวัดจากจำนวนผู้รับชม
== นักแสดง ==
=== ตัวละครหลัก ===
พัก อึน-บิน แสดงเป็น อู ย็อง-อู
* โอ จี-ยุล แสดงเป็น อู ย็อง-อู (ตอนเด็ก)
ทนายความมือใหม่ที่บริษัทให้คำปรึกษาด้านกฎหมายฮันบาดา เธอเป็นทนายความที่มีออทิซึมสเปกตรัม (Autism spectrum disorder; ASD) คนแรกของประเทศเกาหลีใต้
คัง แท-โอ แสดงเป็น อี จุน-โฮ
เจ้าหน้าที่แผนกดำเนินคดีของฮันบาดา
คัง กี-ย็อง แสดงเป็น ช็อง มย็อง-ซ็อก
ทนายความอาวุโสของฮันบาดา
=== ตัวละครสมทบ ===
ช็อน แบ-ซู แสดงเป็น อู กวัง-โฮ
พ่อเลี้ยงเดี่ยวของ อู ย็อง-อู
แพ็ก จี-ว็อน แสดงเป็น ฮัน ซ็อน-ย็อง
ประธานบริหารสูงสุดของฮันบาดา
ฮา ยุน-กย็อง แสดงเป็น ชเว ซู-ย็อน
เพื่อนร่วมชั้นโรงเรียนกฎหมายของ อู ย็อง-อู และเพื่อนร่วมงานที่ฮันบาดา
ชู จ็อง-ฮย็อก แสดงเป็น คว็อน มิน-อู
เพื่อนร่วมงานและคู่ปรับของ อู ย็อง-อู ที่ฮันบาดา
ชิน กย็อง แสดงเป็น แท ซู-มี
ประธานบริษัทกฎหมายแทซัน
ชู ฮย็อน-ย็อง แสดงเป็น ดง กือ-รามี
เพื่อนสนิทของ อู ย็อง-อู
อิม ซ็อง-แจ แสดงเป็น คิม มิน-ชิก
เจ้าของบาร์ที่ ดง กือ-รามี ทำงานอยู่
== การผลิต ==
ในวันที่ 14 กรกฎาคม ค.ศ. 2022 การถ่ายทำของละครชุดสิ้นสุดลง
ในวันที่ 17 สิงหาคม ค.ศ. 2022 อี ซัง-แบก ประธานบริษัทผู้ผลิตละครชุด เอสตอรี ยืนยันว่าจะมีการผลิตฤดูกาลที่สองต่อ กำหนดเผยแพร่ใน ค.ศ. 2024
== ซาวด์แทร็กต้นฉบับ ==
== เรตติง ==
ตอนแรกของละครชุดได้รับเรตติงทั่วประเทศที่ 0.9% ในตอนที่ 3 วัดเรตติงได้ที่ 4.0% ซึ่งเป็นเรตติงสูงสุดสำหรับอีเอ็นเอ
ละครชุดเป็นรายการที่ไม่ใช่ภาษาอังกฤษซึ่งได้รับการเข้าชมมากที่สุดบนเน็ตฟลิกซ์ในสัปดาห์ของวันที่ 4–10 และ 11–17 กรกฎาคม เวลาเข้าชมทั้งสิ้น 23.9 ล้านชั่วโมงและ 45.5 ล้านชั่วโมง อีกทั้งได้รับการจัดอันดับให้อยู่ในรายการโทรทัศน์ 10 อันดับแรกใน 12 และ 22 ประเทศตามลำดับ ในสัปดาห์ที่ 18–24 กรกฎาคม ละครชุดเป็นรายการที่ไม่ใช่ภาษาอังกฤษมากที่สุดเป็นอันดับ 2 และได้รับการรับชม 55 ล้านชั่วโมง นอกจากนี้ยังเป็นละครชุดที่มีการเข้าชมมากที่สุดใน 8 ประเทศและติด 10 อันดับแรกในอีก 27 ประเทศ
== การดัดแปลง ==
ในวันที่ 6 กรกฎาคม ค.ศ. 2022 บริษัทผู้ผลิต เอสตอรี ประกาศว่าจะมีการดัดแปลงละครชุดเป็นเว็บตูนความยาว 60 ตอน ในชื่อเดียวกัน ภาพโดย HwaUmJo และเขียนโดย Yuil พร้อมให้อ่านในภาษาเกาหลี ภาษาอังกฤษ ภาษาญี่ปุ่น และภาษาจีน
ในวันที่ 6 กันยายน มีการยืนยันว่าราว 10 ประเทศได้ยื่นข้อเสนอในการดัดแปลงละครชุดแก่บริษัทผู้ผลิต และทั้งหมดกำลังอยู่ในขั้นตอนการพิจารณา
== อ้างอิง ==
== แหล่งข้อมูลอื่น ==
รายการโทรทัศน์ภาษาเกาหลี
ละครโทรทัศน์เกาหลีใต้
ชัยปุระนครนิคม

องค์การเทศบาลชัยปุระ (Jaipur Municipal Corporation) หรือ ชัยปุระนครนิคม (อักษรโรมัน: Jaipur Nagar Nigam) เป็นองค์การบริหารเทศบาลนครชัยปุระ รัฐราชสถาน ประเทศอินเดีย มีภาระรับผิดชอบในการบริหารโครงสร้างพื้นฐานและสาธารณูปโภคในนคร องค์การประกอบด้วยแขวง 250 แขวง แต่ละแขวงมีตัวแทนจากการเลือกตั้ง ชัยปุระแบ่งเป็นสองเขตเลือกตั้งได้แก่ชัยปุระ (Jaipur) และชัยปุระชนบท (Jaipur Rural) นายกเทศบาลคนแรกคือศรี โมหัน ลาล คุปตะ (Shri Mohan Lal Gupta) ดำรงตำแหน่งในปี 1994
== อ้างอิง ==
องค์การเทศบาลในประเทศอินเดีย
ชัยปุระ
รัฐบาลรัฐราชสถาน
เกาะตาชัย

เกาะตาชัย เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน
เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า หาดหน้าเกาะ ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่
==อ้างอิง==
==แหล่งข้อมูลอื่น==
ตาชัย
อำเภอท้ายเหมือง
ตำราคำสอนแห่งอเมเนมเฮต

ตำราคำสอนแห่งอเมนเอมเฮต (หรือที่รู้จักในชื่อ "คำแนะนำของฟาโรห์อเมนเอมฮัตที่ 1 ถึงพระราชโอรสของพระองค์ เซซอสทริส") เป็นบทกวีอียิปต์โบราณเรื่องสั้นประเภทตำราคำสอนเซไบยต์ (sebayt) ที่เขียนขึ้นในช่วงต้นของสมัยราชอาณาจักรกลาง บทกวีนี้ใช้รูปแบบของบทพูดคนเดียวที่เร้าอารมณ์ยิ่ง ซึ่งส่งมาจากดวงพระวิญญาณของฟาโรห์อเมนเอมฮัตที่ 1 จากราชวงศ์ที่สิบสองแห่งอียิปต์ที่ถูกลอบปลงพระชนม์ให้กับฟาโรห์เซนุสเรตที่ 1 ผู้เป็นพระราชโอรส โดยบรรยายถึงแผนการสมคบคิดที่ทำการลอบปลงพระชนม์พระองค์ และกำชับพระราชโอรสของพระองค์ไม่ให้เชื่อใจใครเลย บทกวีนี้เป็นการขออภัยโทษต่อการกระทำของฟาโรห์ก่อนหน้า และจบลงด้วยการชักชวนให้ฟาโรห์เซนุสเรตขึ้นครองพระราชบัลลังก์และปกครองอย่างชาญฉลาดแทนฟาโรห์อเมนเอมฮัต
== อ้างอิง ==
=== บรรณานุกรม ===
== แหล่งข้อมูลอื่น ==
คำแปล 
ตำราอียิปต์โบราณ
ฟาโรห์อเมเนมเฮตที่ 1
คำทำนายแห่งเนเฟอร์ติ

คำทำนายแห่งเนเฟอร์ติ เป็นหนึ่งในวรรณกรรมไม่กี่ฉบับที่ยังหลงเหลืออยู่จากสมัยอียิปต์โบราณ เรื่องราวเกิดขึ้นในช่วงสมัยอาณาจักรเก่าภายใต้การปกครองของฟาโรห์สเนฟรู อย่างไรก็ตาม ข้อความดังกล่าวมาจากบุคคลที่มีนามว่า เนเฟอร์ริต ซึ่งน่าจะประพันธ์ขึ้นในช่วงต้นของราชวงศ์ที่สิบสองแห่งอียิปต์ ลักษณะของประเภทการประพันธ์เป็นที่ถกเถียงกันอยู่ มีหลายทฤษฎีที่ระบุว่าวรรณกรรมเป็นเรื่องโรแมนติกทางประวัติศาสตร์ในรูปแบบคำทำนายหลอก วรรณกรรมทางการเมือง แรงจูงใจทางศาสนา ตลอดจนข้อความทางวรรณกรรมที่สร้างขึ้นเพื่อเปลี่ยนแปลงและปรับปรุงสถานการณ์ในพระราชอาณาจักรอียิปต์ในสมัยราชวงศ์ที่สิบสอง
"คำทำนายแห่งเนเฟอร์ติ" ได้ถูกตีความว่า เป็นหลักฐานเบื้องต้นเพื่อสนับสนุนทัศนะที่ว่า ฟาโรห์อเมนเอมฮัตที่ 1 มีเชื้อสายจากนิวเบียจากพระราชมารดาของพระองค์ ซึ่งมีการอธิบายว่าเป็น "สตรีแห่งตาเซติ" และถือกำเนิดขึ้นในอัสวาน บริเวณส่วนใต้สุดของอียิปต์
== อ้างอิง ==
วรรณกรรมอียิปต์โบราณ
ไอ ไอ ไอ ไอศกรีม

ไอ ไอ ไอ ไอศกรีม  เป็นซีรีส์อนิเมะสั้น 3D CGI ผลิตโดยสตูดิโอชินเอแอนิเมชัน และ TIA ร่วมกับเครือไอศกรีมจังหวัดโอนินาวะ Blue Seal และบริษัทของเล่น Takara Tomy กำกับโดยจูเรีย มัตสึโมโตะ (TsukiPro the Animation) และเขียนบทโดยฮิโรโกะ ฟูกูดะ (Amanchu! Advance) และออกแบบตัวละครโดยอายะ มัตสึอิ ออกอากาศทางช่องทีวีโตเกียวผ่านรายการวาไรตีสำหรับเด็ก Kinder TV ตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 เริ่มออกอากาศในเดือนกรกฎาคม พ.ศ. 2565
==ดูเพิ่ม==
ปุยปุย มอลก้า
==อ้างอิง==
==แหล่งข้อมูลอื่น==
อนิเมะที่ออกฉายในปี พ.ศ. 2564
อนิเมะที่ออกฉายในปี พ.ศ. 2565
มังงะที่ตีพิมพ์ในปี พ.ศ. 2564
เรื่องราวแห่งซินูเฮ

เรื่องราวแห่งซินูเฮ (หรือที่รู้จักในชื่อ ซาเนฮัต) ถือเป็นหนึ่งในผลงานที่ดีที่สุดของวรรณคดีอียิปต์โบราณ เป็นเรื่องราวที่เกิดขึ้นภายหลังการเสด็จสวรรคตของฟาโรห์อเมนเอมฮัตที่ 1  ซึ่งพระองค์เป็นผู้สถาปนาราชวงศ์ที่สิบสองแห่งอียิปต์ขึ้นในช่วงต้นของศตวรรษที่ 20 ก่อนคริสตกาล และประพันธ์ขึ้นเมื่อราว 1875 ปีก่อนคริสตกาล ถึงแม้ว่าต้นฉบับที่ยังหลงเหลืออยู่จะมาจากในรัชสมัยของฟาโรห์อเมนเอมฮัตที่ 3 ซึ่งปกครองพระราชอาณาจักรอียิปต์ราว 1800 ปีก่อนคริสตกาล
มีการถกเถียงกันอย่างต่อเนื่องในหมู่นักไอยคุปต์วิทยาว่า งานเขียนมีเค้าโครงมาจากเหตุการณ์จริงที่เกี่ยวข้องกับบุคคลที่มีนามว่า ซินูเฮ (อียิปต์โบราณ: Za-Nhet "บุตรชายแห่งมะเดื่อ") โดยมีฉันทามติว่ามีความเป็นไปได้มากที่สุดว่างานเขียนนี้จะเป็นเรื่องที่แต่งขึ้นมา ด้วยจากลักษณะที่เป็นสากลของตัวบทที่ค้นพบในตัวละครซินูเฮ รวมทั้งความรอบคอบและความเมตตาดุจดั่งเทพเจ้านั้น ผู้ประพันธ์นิรนามจึงถูกเรียกว่าเป็น "เชกสเปียร์แห่งอียิปต์" ซึ่งความคิดมีความคล้ายคลึงกันในตำราพระคัมภีร์ไบเบิล เรื่องราวแห่งซินูเฮได้ถูกเขียนขึ้นเป็นลักษณะบทกลอนและอาจจะมีการนำมาแสดงด้วย ความนิยมอย่างมากของงานเขียนชิ้นนี้จะพบเห็นได้จากเศษชิ้นส่วนบันทึกเรื่องดังกล่าวที่ยังหลงเหลืออยู่จำนวนมาก
== เชิงอรรถ ==
== อ้างอิง ==
วรรณกรรมอียิปต์โบราณ
นักอัญเชิญทมิฬ

นักอัญเชิญทมิฬ  เป็นซีรีส์ไลต์โนเวลญี่ปุ่น เขียนโดยโดฟุ มาโยอิ เริ่มเผยแพร่ออนไลน์ทางเว็บไซต์นิยายออนไลน์เขียนโดยผู้ใช้ โชเซตสึกะ นิ นาโร ในเดือนตุลาคม พ.ศ. 2557 สำนักพิมพ์ Overlap เริ่มตีพิมพ์เป็นหนังสือไลต์โนเวลในเครือโอเวอร์แลปบุงโกะในเดือนมิถุนายน พ.ศ. 2559 วาดภาพประกอบโดยคูโรงิง วางจำหน่ายถึงเล่มที่ 17 เมื่อเดือนมิถุนายน พ.ศ. 2565  มังงะดัดแปลงวาดภาพโดยกิง อัมมะ เริ่มเผยแพร่ทางเว็บไซต์ Comic Gardo ของสำนักพิมพ์โอเวอร์แลปในเดือนมกราคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 13 ในเดือนมิถุนายน พ.ศ. 2565  อนิเมะดัดแปลงสร้างโดยสตูดิโอ Satelight ออกอากาศตั้งแต่เดือนกรกฎาคมถึงกันยายน พ.ศ. 2565
== ตัวละคร ==
== อ้างอิง ==
== แหล่งข้อมูลอื่น ==
ที่ โชเซ็ตสึกะ นิ นาโร 
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2565
การ์ตูนญี่ปุ่นแนวจินตนิมิต
การ์ตูนญี่ปุ่นแนวต่างโลก
ไลต์โนเวล
การ์ตูนญี่ปุ่นแนวโชเน็ง
กิฟท์บุ๊ค
ฮามามัตสึโจ

ฮามามัตสึโจ  เป็นย่านธุรกิจทางทิศใต้ของย่านชิมบาชิ เขตมินาโตะ โตเกียว บริเวณชายฝั่งอ่าวโตเกียว
== อ้างอิง ==
ย่านในโตเกียว
พีระมิดแห่งอเมนเนมเฮตที่ 1

พีระมิดแห่งอเมนเอมเฮตที่ 1 เป็นพีระมิดสมัยอียิปต์โบราณที่สร้างขึ้นที่เอล-ลิชต์ โดยฟาโรห์อเมนเอมเฮตที่ 1 ซึ่งพระองค์ทรงเป็นผู้สถาปนาราชวงศ์ที่สิบสองแห่งอียิปต์
พีระมิดแห่งนี้ได้สร้างตามสัดส่วนขนาดและรูปแบบโดยประมาณตามพีระมิดในสมัยราชอาณาจักรเก่า นอกจากนี้ยังได้สร้างแนวประเพณีใหม่ขึ้น โดยจะให้โครงสร้างแต่ละองค์ประกอบในพีระมิดมีชื่อเฉพาะของตัวเอง และโครงสร้างที่รวมกันนั้นเรียกว่า "สถานที่แห่งการปรากฏพระองค์ของอเมนเอมฮัต"
== โครงสร้าง ==
หลักฐานทางโบราณคดีชี้ให้เห็นว่า ฟาโรห์อเมนเอมเฮตที่ 1 ได้ทรงโปรดให้เริ่มสร้างพีระมิดของพระองค์ที่ธีบส์ แต่ด้วยเหตุผลที่ไม่ทราบสาเหตุจึงได้เปลี่ยนเมืองหลวงและที่ตั้งของพีระมิดมาเป็นที่เอล-ลิชต์แทน (ระหว่าง 1991–1778 ปีก่อนคริตกาล) โดยพีระมิดเมื่อสร้างเสร็จแล้วได้มีความสูง 55 ม. ฐานยาว 83 ม. และมีความชัน 54 องศา แกนกลางของพีระมิดทำด้วยหินปูนหยาบเล็ก ๆ ในบริเวณท้องถิ่น ซึ่งเต็มไปด้วยเศษทรายและอิฐโคลน หินปูนบางส่วนถูกดึงออกจากสถานที่อื่น ๆ มีการพบก้อนหินภายในพีระมิดแห่งนี้ที่มาจากพีระมิดแห่งคูฟู, พีระมิดแห่งคาเฟร, พีระมิดแห่งยูนัส และพีระมิดแห่งเปปิที่ 2 (หรือ อาจเป็นเปปิที่ 1) ภายในพีระมิดมีปล้องลาดเอียง ซึ่งปิดด้วยจุกหินแกรนิต เมื่อเวลาฝังพระบรมศพ มันก็จะวิ่งจากโถงทางเข้าระดับพื้นดินไปยังปล่องแนวตั้งที่ลงมาโดยตรงไปยังห้องฝังพระบรมศพ ลักษณะและสภาพโดยรวมของพีระมิดแห่งนี้ในปัจจุบันอยู่ในสภาพที่แย่และหลงเหลืออยู่เพียงเล็กน้อย
ริเวณรอบพีระมิดแห่งอเมนเอมเฮตที่ 1 พบหลุมฝังศพของข้าราชการชั้นสูงรับใช้ฟาโรห์ รวมถึงหลุมฝังศพของเจ้าพนักงานราชสำนักชั้นสูงนามว่า นัคต์ ผู้ดูแลพระคลังมฟาสมบัตินามว่า เรฮูเออร์ดเจอร์เซน และราชมนตรีนามวา อินเตฟอิเกอร์
== การขุดค้นสำรวจ ==

การขุดค้นครั้งแรกของพีระมิดแห่งนี้ดำเนินการโดยนักไอยคุปต์วิทยาชาวฝรั่งเศสนามว่า แกสตง แมสเปโร ในปี ค.ศ. 1882 ต่อมาการขุดค้นของเขายังคงดำเนินต่อไปโดยการสำรวจทางโบราณคดีของฝรั่งเศสภายใต้การดูแลของ เจ. อี. โกติเออร์ และกุสตาฟ เฌอกีเออร์ ในปี ค.ศ. 1894 และ ค.ศ. 1895 การขุดค้นยังดำเนินต่อไปอีกโดยตั้งแต่ปี ค.ศ. 1920 ถึง ค.ศ. 1934 โดยอัลเบิร์ต ลิธโก และอาเธอร์ เมกซ์ ในทีมจากพิพิธภัณฑ์เมโทรโพลิแทนในนิวยอร์ก ในช่วงเวลาของการขุดค้นเหล่านี้ พีระมิดอยู่ในสภาพที่เสียหายอย่างมากและขณะนั้นเหลือความสูงเพียง 20 เมตร โดยพื้นที่รอบๆ ส่วนใหญ่ได้สูญหายไปแล้ว ไม่มีการสำรวจครั้งใดที่ประสบความสำเร็จในการสำรวจภายในของพีระมิด เนื่องจากทางเดินภายในถูกน้ำท่วมด้วยน้ำใต้ดิน
== อ้างอิง ==
== ที่มา ==
== แหล่งข้อมูลอื่น ==
Pyramid of Amenemhet I at el-Lisht
พีระมิดในอียิปต์
เอ็นเกจคิส

เอ็นเกจคิส (Engage Kiss) เป็นโครงการสื่อผสมญี่ปุ่น สร้างสรรค์โดยอนิเพล็กซ์ ซีรีส์อนิเมะโทรทัศน์สร้างโดยสตูดิโอเอ-1 พิกเจอร์ส เขียนบทโดย ฟูมิอากิ มารูโตะ และออกแบบตัวละครโดย ซึนาโกะ ออกอากาศตั้งแต่เดือนกรกฎาคมถึงกันยายน พ.ศ. 2565 เกมมือถือพัฒนาโดยสแควร์เอนิกซ์ได้ประกาศสร้างในชื่อเกมว่า เอ็นเกจคิล (Engage Kill)
== เนื้อเรื่อง ==
เรื่องราวของ ชู ชายหนุ่มที่เปิดบริษัทเป็นของตัวเอง ที่ทำงานเพื่อหาเงิน อยู่กับ คิซาระ สาว ม.ปลาย ที่ดูเขาแบบใกล้ชิด แต่ตัวเธอเป็นปีศาจที่ทำสัญญาและจูบกับเขาเพื่อดูดพลังงาน ทำให้ต้องพัวพันกับพวกปีศาจ ในการทำงานเขาต้องติดต่อขอความช่วยเหลือจาก อายาโนะ ลูกสาวประธานบริษัทที่ ชู เคยทำงานด้วย อดีตแฟนเก่าของเขาและยังกังวลเรื่องชีวิตความเป็นอยู่ของเขา
== ตัวละคร ==
=== เอ็นเกจคิส ===
=== เอ็นเกจคิล ===
== อ้างอิง ==
== แหล่งข้อมูลอื่น ==
เว็บไซต์ทางการโครงการ 
เว็บไซต์ทางการอนิเมะ 
เอ็นเกจคิส'' ทางปีลีปีลี
บัญชีทวิตเตอร์ทางการ 
มังงะที่ตีพิมพ์ในปี พ.ศ. 2565
อนิเมะที่ออกฉายในปี พ.ศ. 2565
เอ-1 พิกเจอร์ส
วิดีโอเกมแอ็กชัน
เกมสำหรับแอนดรอยด์
เกมสำหรับไอโอเอส
เกมสำหรับโทรศัพท์มือถือ
การ์ตูนญี่ปุ่นแนวโชเน็ง
เกมชุดของสแควร์เอนิกซ์
รายการโทรทัศน์ที่มีฉากในประเทศสมมุติ
วิดีโอเกมที่มีฉากในอนาคต
การ์ตูนญี่ปุ่นแนวสุขนาฏกรรมจินตนิยม
รัฐบาลในบันเทิงคดี
กังกังคอมิกส์
อาคารสภานิติบัญญัติแห่งชาติ

อาคารสภานิติบัญญัติแห่งชาติ  เป็นอาคารที่ทำการและใช้ประชุมของสภานิติบัญญัติแห่งชาติ ตั้งอยู่ในย่านนางาตาโจ เขตชิโยดะ โตเกียว อาคารเริ่มก่อสร้างในปี ค.ศ. 1920 และสร้างเสร็จในปี ค.ศ. 1936 โดยแบ่งส่วนสภาผู้แทนราษฎรอยู่ฝั่งปีกซ้าย และราชมนตรีสภาอยู่ฝั่งปีกขวา
== อ้างอิง ==
รัฐบาลญี่ปุ่น
สิ่งก่อสร้างในเขตชิโยดะ
สถาปัตยกรรมอลังการศิลป์
มิสซิสอินเตอร์เนชันแนล

มิสซิสอินเตอร์เนชันแนล (Mrs. International) เป็นงานระดับนานาชาติประจำปีสำหรับ "ผู้หญิงที่แต่งงานแล้วที่มีเกียรติที่สุด"
== ประวัติและรุ่นประกวด ==
มีการประกวดหลายครั้งที่เรียกว่า มิสซิสอินเตอร์เนชันแนล ย้อนกลับไปในปี 1988
=== สหรัฐ ===
==== 1988 ถึง ปัจจุบัน ====
เป็นการแข่งขันที่ออกแบบมาเพื่อแสดงความสำเร็จของผู้หญิงที่แต่งงานแล้วยุคใหม่ ตลอดจนความมุ่งมั่นในการสมรสและครอบครัว เป็นการประกวดการสมรสที่ใหญ่ที่สุดในอเมริกา นี่เป็นการประกวดความงามระดับโลกเพียงงานเดียวที่เกี่ยวข้องกับสามีโดยให้พวกเขาพาภรรยาขึ้นไปบนเวทีและสวมมงกุฎให้ภรรยาของเขา ผู้หญิงต้องส่งเสริมเวทีที่พวกเขาเลือกโดยเป็นส่วนหนึ่งของการประกวด เนื่องจากการแข่งขันมุ่งเน้นไปที่การบริการชุมชนมากกว่าความงาม ผู้เข้าแข่งขันจะได้รับคะแนนจากการสัมภาษณ์ส่วนตัวและบนเวที (50%), ชุดราตรี (25%) และชุดออกกำลังกาย (25%) จัดขึ้นที่เมืองโรอาโนค รัฐเวอร์จิเนีย และการจัดประกวดจัดขึ้นในรัฐต่างๆ ในสหรัฐอเมริกาทุกปี
ผู้จัดงาน International Pageants ยังจัดการประกวด Miss International ที่มีขนาดเล็กกว่าในอเมริกา (เพื่อไม่ให้สับสนกับการประกวด Miss International ของญี่ปุ่น) และการประกวด Miss Teen และ Miss Pre-Teen International.
ผู้ครองตำแหน่ง มิสซิสอินเตอร์เนชันแนล 2021 คนปัจจุบันคือ Yolanda Stennett จากสหรัฐอเมริกา.
===== ผู้ถือกรรมสิทธิ์ — สหรัฐ =====
=== สิงคโปร์ ===
==== 2006 ถึง ปัจจุบัน ====
ในปี 2016 การประกวด TKS Mrs International Pageant ได้รับการยอมรับอย่างเป็นทางการในระดับสากลว่าเป็นการประกวดสตรีนานาชาติที่มีความเกี่ยวข้องมากที่สุดสิบอันดับแรก
===== ผู้ถือกรรมสิทธิ์ — สิงคโปร์ =====
== ประเทศ/ดินแดนที่ชนะ – การประกวดทั้งหมด ==
== ตัวแทนประเทศไทย ==
ผู้ถือกรรมสิทธิ์ — สหรัฐ
ผู้ถือกรรมสิทธิ์ — สิงคโปร์
== ดูเพิ่ม ==
รายการประกวดความงาม
== อ้างอิง ==
== แหล่งข้อมูลอื่น ==
เว็บไซต์หลักอย่างเป็นทางการ
เฟซบุ๊กหลักอย่างเป็นทางการ
การประกวดนางงาม
กิ่งจังหวัดมิยาเกะ

กิ่งจังหวัดมิยาเกะ  เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว
กิ่งจังหวัดมิยาเกะประกอบด้วยหมู่บ้านดังต่อไปนี้บนหมู่เกาะอิซุ
หมู่บ้านมิยาเกะ (อยู่บนเกาะมิยาเกะ)
หมู่บ้านมิกูราจิมะ (อยู่บนเกาะมิกูระ)
กิ่งจังหวัดมิยาเกะมีเนื้อที่ 76.08 ตารางกิโลเมตร ประชากรจำนวน 3184 คน
จากการที่ภูเขาไฟหลักบนหมู่เกาะได้เกิดการปะทุ มิยาเกะจิมะจึงได้ทำการอพยพประชาชนอย่างสมบูรณ์ตั้งแต่เดือนกันยายน ค.ศ. 2000 และหลังจากระยะเวลาสี่ปีของการปะทุของภูเขาไฟ จึงได้มีการอนุญาตให้ประชาชนเดินทางกลับมาอยู่อาศัยตามเดิมในวันที่ 1 กุมภาพันธ์ ค.ศ. 2005
== ประวัติศาสตร์ ==
ค.ศ. 1920: ที่ทำการเกาะมิยาเกะจิมะและมิกูระจิมะถูกยุบ และได้มีการจัดตั้งสำนักงานบริหารเกาะโอชิมะขึ้นมาแทนซึ่งมีพื้นที่รับผิดชอบครอบคลุมเกาะเหล่านี้ด้วย โดยจัดตั้งสำนักงานสาขาบนเกาะมิยาเกะจิมะ
ค.ศ. 1926: สำนักงานบริหารเกาะโอชิมะเปลี่ยนชื่อเป็นกิ่งจังหวัดโอชิมะ
ค.ศ. 1943: สำนักงานสาขามิยาเกะจิมะแยกออกเป็นกิ่งจังหวัดมิยาเกะ
== อ้างอิง ==
== แหล่งข้อมูลอื่น ==
เว็บไซต์ทางการของสำนักงานสาขาเกาะมิยาเกะ 
มิยาเกะ
หมู่เกาะอิซุ